MacBook Air

ה-MacBook Air הוא מחשב נייד מסדרת מקינטוש שעוצב על ידי אפל. הוא זכה לתואר המחשב ה"אולטרא נייד" מבין מחשבי אפל. הוא הוצג לראשונה בכנס Macworld Conference & Expo ב-15 בינואר 2008.

אפל תיארה את המחשב כ"מחשב הנישא הדק ביותר בעולם" (אולטראבוק).

את מחשבי המקבוק אייר הציג סטיב ג'ובס, מנכ״ל אפל דאז, כשהוציא את המחשב הדקיק ממעטפה. המחשב היה ראשון מסוגו, ומאז ועד היום מחשבים ניידים דקים של חברות שונות מעתיקים את עיצובו המהפכני.

מחשבי המקבוק אייר נחשבים לזולים שבמחשבים הניידים של אפל. הם נחשבים לפחות מקצועיים ממחשבי המקבוק פרו ועומדים לצד מחשבי המקבוק (12 אינץ'). משום כך הם נחשבים למחשבי שמיועדים בעיקר לסטונדנטים או אנשים שמבצעים פעולות ״קלות״ על המחשב, כגון שימוש במעבד תמלילים, גלישה באינטרנט ושמיעת מוזיקה.

באירוע שהתרחש בסתיו של שנת 2018, השיקה אפל עדכון ראשון מאז 2010 למחשבי המקבוק אייר. המחשבים החדשים כללו שינויים בכל הבחינות, מהמסך, למקלדת חדשה וגם לעיצוב וכניסות חדשות (USB-C).

בסוף שנת 2020 יצאה גרסה של דגם 13" עם שבב Apple M1.

בכנס המפתחים העולמי של אפל שהתרחש ב-6 ביוני 2022, השיקה אפל את המערכת על שבב החדשה שלה ולצידה 2 מחשבים ניידים: המקבוק אייר 2022 והמקבוק פרו 13 אינץ' 2022. הגרסה החדשה הציגה עיצוב חדש וביצועים יותר טובים מאשר הדגם הקודם.

== תיאור כללי ==
כדי להפחית את גודל ומשקל המחשב, אפל זנחה תכונות ורכיבים שנקבעו כסטנדרט במחשבים נישאים. זה המחשב הראשון של אפל מאז PowerBook 2400c ללא כונן אופטי מובנה.
משתמשים יכולים לרכוש בנפרד כונן Super Drive שמתחבר דרך חיבור ה USB הזמין במחשב. 
זהו מחשב בעל מסך 11 ו-13 אינץ'.

כמו גם סדרת ה PowerBook Duo, המקבוק אייר מחסיר כמה פונקציות שנמצאות במחשבים גדולים יותר פיזית כמו סלוט הביטחון של קנסינגטון או חיבור Ethernet (למרות שניתן לרכוש ממיר USB ל- Ethenet בנפרד).
המקבוק אייר מציע 2 חיבורי USB ואינו מציע חריץ Cardbus או Expresscard שמהווים חריץ חובה בכל מחשב נישא ישן כחדש.
גם חיבור ה FireWire לא זכה להיכנס לרשימת רכיבי המחשב. לעומת זאת, למקבוק אייר יש חריץ SDXC (דגמי 13 אינץ'), חיבור 3.5 מ"מ לאוזניות וחיבור Thunderbolt.

המעבד המקורי של המקבוק אייר היה מעבד בתכנון ייחודי של אינטל Core 2 duo שאיפשר הקטנת שטח המעבד בכ-60 אחוזים.
המעבד שקיים היום במחשבי מקבוק אייר הוא Flash storage

למקבוק אייר מערכת נעילה מגנטית וכיסוי אלומיניום דומה לזה של ה MacBook Pro.
משטח המגע (המשמש גם כעכבר) - מוגדל ומאפשר אפשרות נגיעה במספר מקומות בדומה ל אייפון של אפל, מדובר בשיפור ניכר ממשטחי המגע הקודמים של מחשבי החברה.

[[סטיב ג'ובס אוחז במקבוק אייר בכנס 2008]]

=== דיסק מרוחק ===
כונן ה[[SuperDrive אותו ניתן לרכוש כתוסף]]
המקבוק אייר מאפשר גישה לכוננים אופטיים הן של מחשבים מחברת מקינטוש והן של מחשבי PC מבוססי Windows, ובתנאי שעליהם מותקנת תוכנת דיסק מרוחק המאפשרת התקנת תוכנות מ CD או DVD. תוכנה זו נמצאת באתר של אפל להורדה.

תכונת הדיסק המרוחק תומכת גם ב Netbooting כך שמקבוק אייר יכול למעשה לעשות אתחול ממחשב מרוחק.

=== שירות למשתמש ===
שלא כמו קודמיו למשפחת MacBook, המקבוק אייר לא מאפשר החלפת חלקים על ידי המשתמש בגישה ישירה. הדיסק הקשיח, הזיכרון, הסוללה סגורים הרמטית בתוך המארז כאשר הזיכרון מולחם ישירות על הלוח. שלא כמו אייפוד או אייפון, את הדיסק הקשיח במקבוק אייר ניתן להחליף אך בצורה לא נוחה.

כחלק מהשירות ללקוח מאפשרת אפל להחליף את הסוללה במעבדותיה בתמורה לעמלה, ניתן לעשות זאת גם בחנויות צד שלישי אך עדיין לא ברור אם הדבר פוגע באחריות המוצר.

=== התחשבות בסביבה ===
אפל כללה מספר מאפיינים אשר הופכים את המקבוק אייר לידידותי יותר לסביבה. כתגובה טען ארגון Greenpeace העולמי, "אנו יכולים להגיד שאפל הופכת לירוקה יותר, אך אינה ירוקה מספיק".

== ביקורות ==
נמתחה ביקורת על המקבוק אייר על כך שמחירו גבוה מדי באופן יחסי למחשבים נישאים דומים או בעלי מפרט טכני טוב יותר. ביקורת נמתחה גם על בעיית ההרכבה של חריץ ה-USB ושקע האוזניות בטענה שהם הורכבו קרוב מדי ודורשים מהמשתמשים לרכוש מפצל USB חיצוני.
המחסור בחיבור FireWire אינו מאפשר העברת נתונים ישירה דבר המאט את קצב העברת הנתונים בין דיסקים חיצוניים ומחשב המקבוק אייר.

כשהושקו דגמי 2010 - 2011 (שעוצבו מחדש) המקבוק אייר ספג ביקורות טובות למדי, ככל הנראה לאור הוספת קורא כרטיסי SD, כניסת USB ומעבדי ה-Sandy Bridge של אינטל. כיום הוא נחשב לאחד "האולטרא בוקים" (מחשבים ניידים קלים במיוחד) הטובים בשוק.

== מפרט טכני ==

{| class="wikitable"
!Component
!colspan=2|אינטל Core 2 Duo
|-
! רכיב
! מוקדם יותר בשנת 2008
! מאוחר יותר בשנת 2008
|-
|תצוגה
|colspan=2|מסך רחב 13.3 אינץ' מסוג TFT LCD בעל תאורה אחורית ורזולוציה של 1280 על 800 פיקסלים
|-
|מאיץ גרפי
|אינטל GMA X3100 בעל 144 מגה בייט זיכרון שיתופי מסוג DDR2 SDRAM
|nVidia GeForce 9400M בעל 256 מגה בייט זיכרון שיתופי מסוג DDR3 SDRAM
|-
|אחסון
|120 ג'יגה בייט ATA 1.8 אינץ' במהירות 4200 סל"ד או 64 ג'יגה בייט SSD 
|128 ג'יגה בייט SATA 1.8 אינץ' 4200 סל"ד או 128 ג'יגה בייט SSD
|-
|FSB
|800 מגה הרץ
|1066 מגה הרץ
|-
|מעבד
|אינטל Core 2 Duo מרום במהירות 1600 או 1800 מגה הרץ
|אינטל Core 2 Duo Penryn במהירות 1600 או 1860 מגה הרץ
|-
|זיכרון פנימי
|DDR2SDRAM 2 ג'יגה בייט במהירות 667 מגה הרץ
|DDR3 SDRAM 2 ג'יגה בייט במהירות 1066 מגה הרץ
|-
|רשת אלחוטית|WIFI
|colspan=2|משלוב AirPort Extreme תומך802.11a/b/g/n
|-
|רשת חוטית Ethernet
|colspan=2|לא כלול, <span style="color:#969696">אפשרי כרכיב נוסף בחיבור USB
|-
|כונן אופטי
|colspan=2|לא כולל, <span style="color:#969696">אפשרי כרכיב נוסף בחיבור USB 
|-
|מצלמה
|colspan=2|מובנית iSight, 640×480 pixel resolution
|-
|סוללה
|colspan=2|37 וואט-שעה Lithium-ion polymer battery
|-
|ממדים פיזיים
|colspan=2|22.7&nbsp;cm D × 32.5&nbsp;cm  W × 0.4–1.94&nbsp;cm H 8.94 in D × 12.8 in W × 0.16–0.76 in H 
|-
|Bluetooth
|colspan=2|מובנה (2.1+Enhanced Data Rate)
|-
|חיבורים נוספים
|1× USB 2.01× Micro-DVI video port (adapters are included for VGA or DVI monitors up to 1920 by 1200 pixels)1× Headphone jack (3.5mm)
|1× USB 2.01× Mini DisplayPort video port with HDCP (adapters are optional for VGA or DVI monitors up to 2560 by 1600 pixels)1× Headphone jack (3.5mm)
|-
|אודיו
|colspan=2|מיקרופון מובנה, רמקולי מונו ויציאת פלט מונו
|-
|מקלדת
|colspan=2|גודל מלא עם סנסור מרכזי והארה של האותיות במקלדת.
|-
|משטח נגיעה
|colspan=2| משטח מגע רב נקודתי כמו גם ב אייפון, אייפוד טאץ', MacBook,MacBook Pro
|-
|חריץ אבטחה קנסינגטון 
|colspan=2|לא כולל
|}

== ראו גם ==
*MacBook
*MacBook Pro

== קישורים חיצוניים ==

* 
* [http://www.apple.com/macbookair/ Apple - MacBook Air]
* 

קטגוריה:מכשירי חברת אפל
קטגוריה:מכשירים שהושקו ב-2008
קטגוריה:מחשבים ניידים